Diari Oficial de la Generalitat Valenciana


Sumari del DOGV 5801, del 08-07-2008 (2008/8491)

DECRET 98 /2008, de 4 de juliol, del Consell, pel qual crea un institut d'Educació Secundària a Rafelbunyol, per transformació de la secció d'Educació Secundària existent.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8491


Data del document
:   04-07-2008

Organisme emissor
:   Conselleria d'Educació

Tipus de document
:   Decret

Descriptors 

:   * Rafelbunyol
    * ensenyament secundari
    * centre d'ensenyament
    * ensenyament públic

DECRET 98 /2008, de 4 de juliol, del Consell, pel qual crea un institut d'Educació Secundària a Rafelbunyol, per transformació de la secció d'Educació Secundària existent. [2008/8491]  
L'Orde de 28 d'agost de 2003, de la Conselleria de Cultura, Educació i Esport, va crear una secció a Rafelbunyol, dependent de l'Institut d'Educació Secundària de la Pobla de Farnals. Este centre albergarà 12 unitats d'Educació Secundària Obligatòria el pròxim curs escolar, i amb això supera la capacitat màxima prevista per a estos centres en l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'educació secundària de la Comunitat Valenciana.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 4 de juliol de 2008,  
DECRETE  
Article únic  
Es crea, per transformació de la Secció d'Educació Secundària de Rafelbunyol, dependent de l'Institut d'Educació Secundària de la Pobla de Farnals, codi 46428013, el centre docent següent:  
Província: València.  
Localitat: Rafelbunyol.  
Denominació: Institut d'Educació Secundària.  
Titular: Generalitat.   
Codi: 82716769.  
Domicili: c/ Sagunt, s/n.  
Composició: 12 unitats d'Educació Secundària Obligatòria.  
Capacitat: 360 places escolars d'Educació Secundària Obligatòria.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destí definitiu en el centre actualment existent, s'integrarà en el nou institut.  
Tercera  
El material inventariable i el fungible de la secció s'integrarà en l'inventari del nou institut.  
DISPOSICIONS FINALS  
Primera  
Es faculta el conseller d'Educació perquè adopte totes les mesures que siguen necessàries per al compliment i el desplegament del que establix este decret, així com per a modificar, si és el cas, el domicili, la denominació i configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2006/2007.  
Valencia, 4 de juliol de 2008.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN